Der er ikke juridisk grundlag for at lukke den omstridte Grimhøj-moske i Aarhus, fordi der ganske enkelt ikke findes bevismateriale for, at den i sit virke overtræder straffeloven.

Sådan lyder det fra justitsminister Mette Frederiksen (S) i en hasteforespørgselsdebat i folketingssalen.

- Jeg er også fristet til at lukke den moske. Som jeg er fristet af at lukke rockerborge, Hizb ut-Tahrir og pædofiliringe. Men så enkelt er det bare ikke. Der skal foreligge tiltstrækkeligt med bevismateriale, men det er fortsat Justitsministeriets opfattelse, at det gør der ikke, siger hun.

Mette Frederiksen understreger, at PET i øjeblikket er "meget opmærksomme" på situationen omkring Grimhøj-moskeen.

Moske i stormvejr efter dokumentar

Samtllige partier i Folketinget undtagen Enhedslisten havde bedt justitsministeren om at undersøge mulighederne for at lukke Aarhus-moskeen.